A launge Zeit is de Vualåg füan Nestroy sei Stückl unbekaunnt gwesn, eascht 1923 iss vom östarreichischn Literatuahistorika Robert Franz Arnold (1872–1938) gfundn und im Literarischen Echo (1.xa0August 1923, 25.xa0Jahrgang) vaöffentlicht wuan. De Vualåg woa de Vawechslungskomödi A Day well spent vom John Oxenford (1812–1877) ausn Joahr 1834. Se is easchtmois im New English Opera House aum 4.xa0April 1834 aufgfüaht wuan. Da Nestroy is owa weit üwa de imma wieda gleichn Vawechslungan im Origenäu ausse gaunga und håts ins Absuade gsteigat, de Vualåg woar eahm bloß a Grundlåg füa sei Gspüi mit de Gsöischåftsklischeen. Da Otto Rommel håt gschriebn, in Nestroy sei Weak warat zum Origenäu wiar a „reife Durcharbeitung zu einer Skizze“.